
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudske savjetnice Marine Ljubičić Knežević, u stečajnom predmetu povodom zahtjeva Financijske agencije, Regionalni centar Osijek, Podružnica Osijek, L. Jagera 3, OIB 85821130368 za provedbu skraćenog stečajnog postupka nad dužnikom GEO-PAN d.o.o. za trgovinu i usluge, OIB: 58316574192, MBS: 030139408, Vukovar, Olajnica 7/13, dana 11. rujna 2017.	

    r i j e š i o   j e

I. Obustavlja se skraćeni stečajni postupak nad stečajnim dužnikom GEO-PAN d.o.o. za trgovinu i usluge, OIB: 58316574192, MBS: 030139408, Vukovar, Olajnica 7/13.
	
II. Postupak će se nastaviti prema općim odredbama Stečajnog zakona.

Obrazloženje

Dana 27. lipnja 2017. na ovome Sudu zaprimljen je zahtjev za pokretanje skraćenog stečajnog postupka Financijske agencije, Regionalnog centra Osijek, Podružnice Osijek, Klasa: 110-07/17-01/04, Ur.broj: 04-06-17-3363 od 26. lipnja 2017. nad stečajnim dužnikom GEO-PAN d.o.o. za trgovinu i usluge, OIB: 58316574192, MBS: 030139408, Vukovar, Olajnica 7/13.

Nakon izvršenog uvida u sudski registar Sud je 4. srpnja 2017. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao 

vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 22. kolovoza 2017. zaprimljen je podnesak Županijskog državnog odvjetništva u Vukovaru, broj: S-DO-27/2017 od 21. kolovoza 2017. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, Porezne uprave, Područni ured Vukovar za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 2.183,00 kune koja se temelji na neplaćenim obvezama porezna, doprinosa i drugih javnih davanja koju tražbinu stečajni dužnik nije namirio što je utvrđeno uvidom u ISPU u stanje računa poreznog obveznika na dan 21. srpnja 2017. Također, vjerovnik je naveo da kod stečajnog dužnika postoji stečajni razlog i to nesposobnost za plaćanje, obzirom je stečajni dužnik prema podacima iz Potvrde o blokadi, Klasa: 418-01/2017-001/000019, Ur.broj: 321-2017-0006 na dan 21. srpnja 2017. u neprekidnoj blokadi 147 dana, a u Očevidniku o redoslijedu plaćanja Klasa: 418-01/2017-001/000019, Ur.broj: 321-2017-0008 od 21. srpnja 2017.g., iskazani su dospjeli nepodmireni nalozi za plaćanje u ukupnom iznosu od 7.307,42 kune.
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               U Osijeku,  11. rujna 2017. 
Zapisničar:      
Žana Bem
                                                                                  		              Sudac
								           Nada Roso
																				      Sudska savjetnica
								Marina Ljubičić Knežević

UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 

